**MERO PAVEDIMU**

**ŠIAULIŲ MIESTO SAVIVALDYBĖS TARYBOS IR MERO**

**SEKRETORIATAS**

**SPRENDIMO „SPRENDIMAS**

**DĖL ŠIAULIŲ MIESTO SAVIVALDYBĖS TARYBOS 2019 M. RUGSĖJO 5 D. SPRENDIMO NR. T-372 „DĖL ŠIAULIŲ MIESTO SAVIVALDYBĖS TARYBOS PETICIJŲ KOMISIJOS SUDARYMO“ PAKEITIMO**“ **PROJEKTO**

**AIŠKINAMASIS RAŠTAS**

2021-11-04

Šiauliai

**Parengto sprendimo projekto tikslai ir uždaviniai.**

Pasikeitus pagrindui, kuriuo remiantis buvo atrinkta dalis Šiaulių miesto savivaldybės peticijų komisijos (toliau – Komisijos) narių bei Šiaulių miesto savivaldybės tarybos 2021-07-01 sprendimu Nr. T-339 patvirtinus naują Šiaulių miesto savivaldybės peticijų komisijos nuostatų (toliau - Nuostatai) redakciją, parengtu sprendimo projektu siekiama pakeisti dalį Komisijos narių.

Vadovaujantis Lietuvos Respublikos peticijų įstatymo 6 straipsnio 5 dalimi, Savivaldybės peticijų komisiją sudaro Savivaldybės taryba. Vadovaujantis Šiaulių miesto savivaldybės tarybos veiklos reglamento 118 punktu, Tarybos narius į komisijas teikia Tarybos narių frakcijos ir Tarybos narių grupės, valstybės tarnautojus – direktorius, bendruomenės atstovus – direktorius pagal bendruomenės atstovų rašytinius prašymus. Atsižvelgiant į Nuostatų 8 puntą, Komisiją sudaro ne mažiau kaip 5 nariai, iš kurių daugiau kaip pusę sudaro Savivaldybės tarybos nariai. Komisijos pirmininką ir Komisijos pirmininko pavaduotoją iš Komisijos narių Savivaldybės mero teikimu skiria Savivaldybės taryba.

Šiaulių miesto savivaldybės administracijos direktoriaus 2021-07-22 raštu Nr. S-2646 į Komisijos narius teikiamas administracijos direktoriaus pavaduotojas Eduardas Bivainis. Šiaulių miesto savivaldybės administracijos direktoriaus 2021-10-18 raštu Nr. GS-54 į Komisijos narius teikiama Šiaulių apskrities bendruomenių konfederacijos pirmininkė Asta Švedienė. Nuo „Dirbame miestui“ frakcijos teikiama Tarybos narės, mero pavaduotojos Simonos Potelienės kandidatūra. Lietuvos žaliųjų ir valstiečių frakcijos seniūnas į komisiją delegavo Vytautą Juškų. Siekiant užtikrinti efektyvų komisijos koordinavimą, siūloma komisijos pirmininke skirti Simoną Potelienę.

**Dabartinis sprendimo projekte aptariamų klausimų reguliavimas.**

Savivaldybės tarybos2020 m. gruodžio 3 d. sprendimu Nr. T-458 yra patvirtinta šios sudėties Komisija: Eduardas Bivainis, Savivaldybės tarybos narys (Komisijos pirmininkas), Rima Juškienė, Savivaldybės tarybos narė; Danguolė Martinkienė, Savivaldybės tarybos narė; Virginija Mickavičienė, Savivaldybės mero patarėja; Justinas Linksmutis Samuolis, Šiaulių miesto jaunimo organizacijos „Apskritasis stalas” pirmininkas.

**Sprendimo projekte numatyta** pakeisti Peticijų komisijos sudėtį.

**Priėmus sprendimą, galimos pasekmės (tiek teigiamos, tiek neigiamos).** Bus sudaryta atnaujintos sudėties Peticijų komisija.

**Priėmus sprendimą, keičiami ar panaikinami galiojantys Savivaldybės teisės aktai** – keičiamas Šiaulių miesto savivaldybės tarybos 2019 m. rugsėjo 5 d. sprendimas Nr. T-372 „Dėl Šiaulių miesto savivaldybės tarybos peticijų komisijos sudarymo“.

**Sprendimui įgyvendinti reikalingi priimti papildomi teisės aktai.**

Šiam sprendimui įgyvendinti Šiaulių miesto savivaldybės institucijoms nereikės priimti jokių papildomų teisės aktų.

**Sprendimui įgyvendinti reikalingos lėšos.**

Lėšos sprendimui įgyvendinti nereikalingos.

**Sprendimo projekto antikorupcinis vertinimas** nebuvo atliekamas, nes šis projektas nėra susijęs nė su vienu atveju, išvardintu Lietuvos Respublikos korupcijos prevencijos įstatymo 8 straipsnio 1 dalyje.

**Sprendimo projektą parengė:** Mero pavedimu, Šiaulių miesto savivaldybės tarybos ir mero sekretoriatas. Tiesioginė rengėja – mero patarėja Virginija Mickavičienė, tel. 8 616 13004.

**Numatomo teisinio reguliavimo poveikio vertinimo rezultatai:** numatomo teisinio reguliavimo poveikio vertinimas neatliktinas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą.

Mero patarėja Virginija Mickavičienė